Kanizsai Dorottya Gimnázium (Szombathely)

A Kanizsai Dorottya Gimnázium Szombathely egyik középiskolája, korábban leánygimnáziuma. 1917-ben alapították. Az iskolában többször folyt 8 osztályos gimnáziumi oktatás is. Története Kiskos István (1874–1945) polgármester javaslatára Szombathely közgyűlése egy leány-középiskola létrehozásáról döntött, amelyhez Jankovich Béla miniszter VKM 71.418/1917. V. számú rendeletével hozzájárult. Már ugyanezen év őszén beindult az oktatás, kezdetben 4 osztályos rendszerben, majd néhány éven belül 8 osztályos rendszerben is. Az első érettségik 1921-ben zajlottak. 1920-tól itt tanított Pável Ágoston (1886. augusztus 28. - 1946. január 2.) nyelvész, néprajzkutató, költő. 1930-ban az iskola elfoglalhatta saját épületét, ekkor még a kereskedelmi középiskolával együtt, amely függetlenné vált, így megszűnt a kereskedelmi tagozata. Az 1927/28-as tanévtől fokozatosan leánylíceummá alakult, az 1935/36-os tanévtől azonban megint gimnázium lett. 1937-től viselte Kanizsai Orsolya nevét. A második világháború alatt az épületet hadikórház foglalta el, így az iskola a premontrei gimnázium, a törvényszék, majd a ferences kultúrház épületében működött. A háború utáni változások elsőként a személycserékben jelentkeztek, majd 1947-ben ismét 8 osztályos oktatás indult, ám 1952-ben meg is szűnt. 1964/65-től fiúk is tanultak az ekkor már Orsolya testvérének, Kanizsai Dorottyának a nevét viselő iskolában. A következő években új tornatermet kapott a gimnázium. 1991/92-ben ismét beindult a 8 osztályos képzés, amely másfél évtized után immár harmadszor is megszűnt. A 2011/12-es tanévtől angol kéttannyelvű képzést is indít. Jelenlegi igazgatója Merklin Ferenc. Kristóf Ágota tiszteletére 2014. március 27-én, a 60 éves érettségi évforduló évében, emléktáblát avattak a gimnázium Aréna utcai homlokzatán. Baráti Kör A Kanizsai Dorottya Gimnázium Baráti Köre 1992. november 14-én jött létre azzal a céllal, hogy összefogja a gimnáziumban illetve jogelődjeiben dolgozó tanárokat és végzett diákokat, hozzájárulva így az iskola hagyományainak ápolásához. A Baráti Kör nyolc hátrányos helyzetű, ám jó tanulmányi eredményt elért tanulót 10 hónapig havi 4000 forint ösztöndíjban részesít. Ezen kívül támogatja a kiemelkedő tanulmányi eredményt elért tanulókat, az iskola leánykarát, jutalomkirándulásokat szervez. A Baráti Kör adja ki az iskola évkönyvét is. Rendezvények Gólyabál Diáknap és diákigazgató-választás Az iskola kórusának karácsonyi hangversenye Dorottya-bál Híres diákjai Kristóf Ágota Kossuth-díjas írónő, aki az 1953–1954-es tanévben érettségizett a IV.B osztály tanulójaként. 2014. március 27-én Puskás Tivadar Szombathely polgármestere és Mentes Vilmos, a Kanizsai Dorottya Gimnázium Baráti Körének elnöke felavatta az írónő emléktábláját, amelyet Szunyogh László készített az írónő érettségijének hatvanadik évfordulója alkalmából. Für Anikó (Boross Anikó) színésznő Galéria További információk "Interjú Módos Tibor igazgatóval". Alpokalja online. 2006. november 6. Hozzáférés: 2011. január 24.. Jegyzetek Források "A KDG honlapja". 2021. május 8. dátummal az eredeti címről archiválva. Hozzáférés: 2011. január 24.. : Unknown parameter |archívdátum= ignored (súgó); Unknown parameter |archívurl= ignored (súgó)